Dlhodobé zdravotné problémy: Kašeľ a bolesti pod pravým prsníkom, podpazuším a na pravej lopatke
Dobrý deň, od januára som 5 týždňov vykašliaval hlieny. Bral som Zinnat, Aerinaze, Solmucol, kvapky Algifen Neo, Nasivin sprej. Potom Codein, Daslodil a Erdomed. USG a RTG vyšetrenie bolo v poriadku. Teraz už asi 3 týždne mám bolesti pod pravým prsníkom, podpazuším a na pravej lopatke. Ďakujem
Dobrý deň,
ďakujeme za prejavenú dôveru.
Mrzí nás Vaša aktuálna zdravotná situácia. Pretrvávajúca bolesť vo Vami uvádzanej oblasti môže naznačovať zdravotné problémy v dôsledku podráždenia nervov, ochorenia dýchacieho systému, tráviaceho traktu, svalového napätia a pod. Žiaľ, v našej kompetencii nie je možné na základe uvedených informácii určiť vyvolávajúcu príčinu bolesti. Pri pretrvávní príznakov je preto potrebné na stanovenie skutočnej príčiny podstúpiť opakovane lekárske vyšetrnie.
Prajem skorú úľavu od ťažkostí.
S pozdravom
PharmDr. Veronika Kiabová